Войските на Австрия и Прусия под командването на херцог Брауншвайг, към които се присъединяват френски емигранти-роялисти, нахлуват във Франция на 19 август 1792 г. На 2 септември те превземат ключовата крепост Вердюн и започват да напредват към Париж. Това предизвиква безредици, като националният Конвент е подложен на силен натиск от народните маси (санкюлотите) и в редица случаи е принуден да изпълнява исканията на тълпите, обкръжили сградата му. Част от тези събития са кръвопролитията на септемврийските кланета от 2 – 7 септември 1792 г.